text: És necessari empoderar les dones i nines a través de l'accés a l'educació i la ciència, perquè les dones són necessàries per a contribuir al desenvolupament del progrés en el món. En una època en què la major part dels reptes que se'ns presenten depenen de la Ciència i la Tecnologia, no ens podem permetre prescindir del talent de la meitat de la població.
  Per a això, són necessaris suport polític i programes enfocats per a canviar les prioritats, inversions i percepcions dels sectors públic i privat sobre el lloc que han d'ocupar les dones i les nines en la Ciència, Tecnologia i Innovació (CTI)
  Un punt de partida seria desterrar la imatge que es dóna dels científics i els innovadors en els mitjans socials, els llibres de text i la publicitat, que és predominantment masculina. Que les nines tenguin referents femenins, que coneguin i apreciïn les aportacions de les dones a la Ciència.
  Per això, la Secretaria de la Dona i l'Organización de Mujeres de la Confederación Intersindical consideram molt important commemorar aquest dia, visibilitzar la tasca de les científiques, fomentar vocacions científiques en les nines amb la finalitat d'ajudar a tancar l'escletxa de gènere a la ciència. Ha arribat el moment de donar-lis suport i invertir en elles.